
 Hej!  

Jeg er en pige på 16 år der lige er startet på gymnasiet. Jeg har mit kunstneriske fag med nogen andre end dem der går i min klasse. Iblandt dem går der en dreng jeg er blevet meget interesseret i. Vi har snakket sammen et par gange i pausen og har også spist frokost sammen en enkelt gang, på hans initiativ, men dog sammen med nogen andre også. Vi smiler altid til hinanden på gangen. Vi har også skrevet sammen, men det er altid mig der skriver til ham. Mit spørgsmål er; hvordan ved jeg om han kan lide mig? og hvordan viser jeg, at jeg gerne vil lave noget med ham, uden at det skal være akavet resten af året??  

  

Hilsen  

Den fortvivlede 
Interesseret i ham
==================



Hejsa.


Umiddelbart lyder det som om han godt kan lide dig. At han
smiler til dig, snakker med dig i pausen og har spurgt om du ville spise
frokost med ham (godt nok med andre) lyder lovende J Om han kan lide dig som en
ven eller som mere, er så lidt mere vanskeligt at svare på. Der er en masse
fester på et gymnasium – hvad med at snakke lidt mere med ham til næste fest?
Der er stemningen lidt en anden end på en almindelig skoledag. Her kan I snakke
lidt mere sammen og lære hinanden bedre at kende. Hvis I hygger jer den aften
(og du føler han gerne vil snakke med dig), kan du jo skrive dagen efter og
høre om han har lyst til at ses efter skole en dag. Synes ikke det behøver være
akavet hvis han siger nej eller ikke har tid. Du har jo ikke givet ham en kærlighedserklæring,
men bare foreslået I kunne have en hyggelig eftermiddag. Hvis du ikke vil vente
til næste fest, synes jeg også bare du kan skrive til ham en alm dag. Hvis du
holder det afslappet og ikke giver indtryk af at du er stormende forelsket,
bliver det ikke akavet! Der er jo ikke noget pinligt i at give ham det indtryk,
at du vil være venner med ham. Hvis I begynder at ses privat, kan du tage den
derfra og give ham indtrykket af at du vil lidt mere. Held og lykke! 

 